kardosdrur/scandi-wiki huggingface dataset:
Garzweiler dagbrud

Garzweiler dagbrud () er et stort dagbrud i Nordrhein-Westfalen i Tyskland. Minen drives af RWE og benyttes til at udvinde brunkul. Minen har for tiden et omfang på 48 kvadratkilometer og har sit navn fra landsbyen Garzweiler, som tidligere fandtes på minens nuværende område.

Udvindingen, foretaget af RWE's datterselskab RWE Power AG, har hidtil omfattet den første af to planlagte faser. Garzweiler I omfatter et 66 kvadratkilometer stort område vest for den nu nedlagte og opgravede Bundeautobahn 44. Det aktive udvindingsområde Garzweiler II ligger vest for den tidligere motorvej og er 18 kvadratkilometer mindre end Garzweiler I. Forbundsregeringen i Nordrhein-Westfalen godkendte den 31. marts 1995 udvindingsplanen for Garzweiler II, og den 18. juni 2006 overgik udvindingen til Garzweiler I.

 
<center>
  
</center>

Eksterne henvisninger 

Kulminer
Nordrhein-Westfalens geografi
RWE
Mygdal Kirke

Mygdal Kirke er en kirke i Mygdal Sogn i det tidligere Vennebjerg Herred, Hjørring Amt, nu Hjørring Kommune i Vendsyssel. Kor og skib blev opført af teglsten 1200-1250, koret har muligvis haft apsis. Den sirlige sokkelprofil er delvist formet i granit. Kor og skib er udvendigt prydet med egnens karakteristiske lisener og rundbuefriser. Den tilmurede syddørs spidsbuestik er indvendigt ledsaget af et savskifte, norddøren sidder i oprindeligt leje men er noget udvidet. I skibets mure ses tilmurede rundbuevinduer. Nordkapellet blev opført i 1500-tallet af Christoffer Lunge til Odden herregård som gravkapel for familien. Vestgavlen blev ombygget i 1600-tallet, østgavlen i 1846. På kirkegården ligger N.P. Madsen-Mygdal begravet.

Altertavlen stammer fra 1595 men blev stærkt omdannet i 1770. Den romanske døbefont af granit har halvkugleformet kumme på pyramidestubfod (Mackeprang 155). I kirken ses et sengotisk korbuekrucifiks fra omkring 1500. Prædikestolen er fra 1777. I korets væg ses en figurgravsten fra 1576 over Christoffer Lunge, der faldt ved Falkenberg i 1565, og hans hustru Karen Jørgensdatter (død 1556). På nordvæggen ses et kalkmaleri med en meget smuk Maria med barn fra slutningen af 1300-tallet muligvis af samme maler som har udført Sankt Kristoffer i Hjørring. Under Maria ses et våbenskjold med skaktavlet mønster, formodentlig for Niels Mogensen Glob som kendes fra denne egn i 1394.

Eksterne kilder og henvisninger 

 Efter Nordenskirker.dk  (tilladelse fra Hideko Bondesen)
 Mygdal Kirke på KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
AFC Wimbledon

AFC Wimbledon er en professionel fodboldklub baseret i det sydvestlige London, nærmere betegnet i bydelen Wimbledon, England. Klubben spiller i Football League Two, hvilket er den fjerdebedste række i det engelske fodboldligasystem, efter klubben rykkede ned i 2022. Klubben har hjemmebane på Plough Lane, som er beliggende i bydelen Wimbledon i London. Samtidig ligger Plough Lane stadionet meget tæt på det tidligere stadion med samme navn, Plough Lane.

Klubben blev grundlagt af Wimbledon F.C.'s fans i maj 2002 som en direkte reaktion på beslutningen fra en uafhængig kommission udpeget af det engelske fodboldforbund (FA), der tillod Wimbledon FC at flytte klubben 90 km til byen Milton Keynes i Buckinghamshire. Størstedelen af Wimbledon FC fansene var meget imod beslutningen om at flytte klubben så langt væk fra Wimbledon, da de følte at en klubflytning til Milton Keynes ikke længere ville repræsentere Wimbledon FC’s arv og traditioner. Fansene gjorde oprør mod den foreslåede flytning af klubben, og anså den officielle sanktionering som døden for deres klub. 

Wimbledon FC flyttede fysisk i 2003, og skiftede derefter navn til Milton Keynes Dons i 2004. 

AFC Wimbledon blev grundlagt i maj 2002 bare to dage efter FA tillod at flytte Wimbledon FC til Milton Keynes, og anses som en efterfølger eller ”Fugl Fønix”-version af det originale hold, og grundlæggelsen var en direkte trodsreaktion fra fansene, der ikke længere kunne identificere sig med klubben, som de følte sig frarøvet. 
AFC Wimbledon trådte i 2002 ind i Combined Counties League, hvilket er den niendebedste række i det engelske fodboldligasystem. I sin korte historie har klubben været ekstrem succesfuld, og har dermed sikret sig oprykning hele 6 gange, hvor klubben altså gik fra den niendebedste række til den fjerdebedste (Football League 2) på bare 9 år. Klubben spiller nu igen i League One.

AFC Wimbledon holder rekorden for den længste stime af ubesejrede kampe i engelsk seniorfodbold, da klubben i perioden mellem februar 2003 og december 2004 spillede 78 ligakampe i træk uden at tabe. Klubben er også den første klub, der er formet i det 21. århundrede til at rykke op i The English Football League. 

Etableret i 2002
Merton
Fodboldklubber i London
Fodboldklubber i England
Fanejede fodboldklubber
Vild med Comedy

Vild med Comedy er et program på TV 2 Zulu, der går ud på at fire kendte danskere skal afprøve deres evner som stand-up komikere. Hver uge er der også to erfarende komikere der coacher deltagerne. Programmet blev sendt fra mandag til fredag seks uger i træk, med en ny kendt hver dag. Der er produceret to sæsoner af serien. Første sæson blev send i 2011, og anden sæson i 2012.

Deltagere og Coaches

Sæson 1

Vinder

Sæson 2

Vinder

Ekstern henvisning 
 Vild med comedy på Sputnik 
 Khader: Kun Gintberg griner af egne jokes 
 Naser Khader springer ud som komiker 
 Vild medComedy på IMDb

Tv-programmer fra TV 2 Zulu
Humorprogrammer fra Danmark
Danske tv-serier fra 2010'erne
Louis Delasiauve

Louis Jean François Delasiauve (14. oktober 1804 i Garennes (Eure) – 5. juni 1893 i Paris) var en fransk psykiater.

I 1830 aflagde han eksamen i Paris, og de næste 8 år praktiserede han i Ivry. Dernæst arbejdede han ved Bicêtre hospitalet og blev senere direktør ved La Salpêtrière hvor han arbejdede med epileptikere og mentalt tilbagestående patienter.

Louis Delasiauve var en pioner indenfor barnepsykiatrien og talsmand for uddannelse af mentalt tilbagestående. Han er mest kendt for sin forskning indenfor epilepsi og beskrev tre forskellige former af sygdommen.

Eksterne henvisninger og referencer 
 Biografi 
 Traité de l'épilepsie 

Psykiatere
Læger fra Frankrig
William Gear

William Gear (født 2. august 1915 i Methil (Skotland), død 27. februar 1997 i Birmingham) var en skotsk kunstmaler.

Fra 1932 til 1937 studerede han på kunstakademiet i Edinburgh. Efter endt uddannelse flyttede han til Paris, hvor han studerede hos Fernand Léger. Under sit ophold i Paris mødte han mange medlemmer af COBRA-bevægelsen at kende, og han tilsluttede sig gruppen og deltog i udstillinger med dem.

Hans tidlige arbejder er abstrakte ekspressionistiske, tydeligt påvirket af Paul Klee. Fra halvtredserne er hans arbejde mere geometrisk med store, runde former.

Fra 1964 til 1975 arbejdede han som afdelingschef på Kunstakademiet i Birmingham.

Malere fra Skotland
Dievturība

Dievturība (gudsanhænge) er en nyhedensk religiøs bevægelse, som hævder at være den moderne genopstandelse af den oprindelige lettiske folketro, fra før kristianiseringen af de baltiske stammefolk i det 13. århundrede. Dievturības tilhængere kalder sig selv dievtuŗi (ental: dievturis).

Bevægelsen grundlagdes i 1925 af Ernests Brastiņš. Den blev undertrykt af det kommunistiske styre i Lettiske SSR, men blev senere genoplivet efter Letlands genvundne selvstændighed i 1991. Der fandtes i 2006 officielt 649 medlemmer af bevægelsen. Blandt kendte personer har Raimonds Pauls officielt erklæret at være dievturis.

Kildehenvisninger

Eksterne henvisninger 
The Ancient Latvian Religion – Dievturiba  
Dievturības hjemmeside  

Religion i Letland
Etableret i 1925
WASP-33

WASP-33 (også kendt som HD 15082) er en stjerne der befinder sig 378 lysår fra Jorden i den samme konstellation som Andromedagalaksen. Stjernen er en dværg cepheide variabel stjerne, og også en planet transit variabel. Det er den første dværg cepheide som har en kendt planet. En varm Jupiter type exoplanet er i kredsløb om stjernen med en periode på 1.22 dage.

Spektral type 
Som mange stjerne af skeptraltype A, er spektret af WASP-33 komplekst. Hydrogen linjerne og den effektive temperatur af stjernen er lig med en stjerne af typen A8, men calcium II K linjen minder om en A5 stjerne, mens metallinierne er mere lig med en F4 stjerne. Spektraltypen bliver derfor skrevet som kA5 hA8 mF4.

Planet 
I 2010 offentliggjorde SuperWASP projektet opdagelsen af en exoplanet i kredsløb omkring stjernen WASP-33, kaldet WASP-33b. Opdagelsen blev gjort ved at detektere planetens transit ind foran stjernen, en begivenhed der finder sted en gang per 1.22 dage. Når planeten krydser stjernens diskplan bevirker det en ændring i den rotationelle signatur i stjernen spektrum, hvilket gør det muligt at bestemme den vinkel vi ser imellem stjernens ækvator og det plan planeten kredser om stjernen i. For WASP-33 er vinklen omkring 250 grader hvilket tyder på at planeten er i retrogradt kredsløb, altså at retningen af stjernens og planetens rotation er modsat hinanden. Grænser fra radial hastighedsmålinger tyder på at planeten har en masse der er 4.1 gange mindre end den som Jupiter har.

Ikke-Kepleriske bevægelsestræk for WASP-33b 
Da stjernen som planeten er i kredsløb omkring har en meget høj rotationshastighed vil planeten WASP-33b bliver påvirket af ikke-Kepleriske effekter som fx det generelt relativistiske gravitomagnetiske felt. Det gravitationelle felt der fremkommer fra stjernen er ikke i overensstemmelse med det der kommer hvis man bruger den sædvanlige Newtonske inverse-kvadrat lov. Konsekvensen er at WASP-33b i sit kredsløb afviger fra den rent elliptiske Kepler bane.

Referencer 

Individuelle stjerner i Mælkevejen
Morild Kirke

Morild Kirke er en kirke i Tårs Sogn i det tidligere Børglum Herred Hjørring Amt, nu Hjørring Kommune i Vendsyssel. Kirken er opført i 1908-09 ved arkitekt Carl Harild. Kirken består af kor og skib med koret mod syd, mod vest et ret stort våbenhus.
Murværkets mønstermuring er inspireret af egnens senromanske teglstenskirker.

Kor og skib har flade bjælkelofter alterpartiet er udført i mursten med mønstermuring, storfeltets freskomaleri er udført af Karl Hansen Reistrup, som også har dekoreret triumfvæggen og udført tympanonmaleriet over indgangsdøren. Prædikestolen er opført i formstøbte teglsten. Døbefonten er opmuret i teglsten og har øverst en granitplade.

Billedgalleri

Eksterne kilder og henvisninger 

 Efter Nordenskirker.dk (tilladelse fra Hideko Bondesen)
 Morild Kirke hos KortTilKirken.dk
 Tårs Sogns Webside 

Kirker i Hjørring Kommune
Kirker i Aalborg Stift
Kirker i Hjørring Amt
Johan Georg Mejländer

Johan Georg Mejländer (født 1. august 1751 i Rendsborg i hertugdømmet Holsten, død 24. september 1824 på Agnæs ved Larvik) var en dansk-norsk officer.

Han var søn af korporal Samuel Jängen ved oldenborgske gevorbne infanteriregiment, men adopteret af premierløjtnant ved 2. smålenske nationale infanteriregiment Johan Georg Mejlander. Han stod en tid som underofficer, blev 1773 kadet, 1775 sekondløjtnant ved 2. smålenske nationale infanteriregiment, 1778 premierløjtnant, 1788 kaptajnløjtnant og adjudant i feltmarskal, prins Carl af Hessens generalstab under indfaldet i Båhus Len samme år, overførtes 1789 til telemarkske nationale infanteriregiment, hvor han samme år blev virkelig kaptajn, overførtes 1799 til oplandske nationale infanteriregiment og blev 1800 major og kommandør for ullensakerske bataljon, der 1801 annekteredes Norsk Jægerkorps som en let infanteribataljon. Samme år udnævntes Mejländer til 1. adjudant hos den kommanderende general søndenfjelds, overførtes kort efter til nordenfjeldske og 1802 til søndenfjeldske gevorbne infanteriregiment som 4. stabsofficer, blev 1805 3. stabsofficer (premiermajor), 1808 oberstløjtnant og generaladjudant-løjtnant ved den reorganiserede generaladjudantstab, 1809 kommandør for telemarkske nationale infanteriregiment, 1810 oberst og chef for regimentet, 1814 generalmajor og samme år chef for den i trakten om Vallø og Tønsberg samlede brigade, gik ved arméreduktionen i Norge af på ventepenge fra nytår 1818, men udnævntes samme år til kommandant i Frederikstad, gik 1822 atter af på ventepenge og døde på Agnæs ved Larvik 24. september 1824.

Gift 1791 med Anne Dorothea Grønvold (1767-1837), datter af oberstløjtnant Bernt Christian Grønvold.

Kilder 
 C.O. Munthe, "Johan Georg Mejländer", i: C.F. Bricka (red.), Dansk Biografisk Lexikon, København: Gyldendal 1887-1905.
 Anker, Biogra. Data om norske Generalspersoner.
 Låstbom, Swea och Gotha Hofdinga Minne.

Generalmajorer fra Danmark
Generaler fra Norge
Danskere i 1700-tallet
Danskere i 1800-tallet
Personer fra Rendsborg
Personer i Dansk Biografisk Leksikon
Personer i Tyttebærkrigen fra Danmark-Norge
Ernst Meyer (officer)

Ernst Heinrich (Henrich) August Meyer (født 9. marts 1802 i Glückstadt, død 25. juli 1850 i Flensborg) var en dansk officer.

Hans forældre var kaptajn Johann Ferdinand Christoph Meyer (1753-1813) og Agathe Frederikke Louise født Stage (1770-1841). Han kom, 12 år gammel, på Landkadetakademiet, fik 1820 sekondløjtnants anciennitet og afgik 1822 til jyske (det senere 5.) dragonregiment i Randers. Først 1842 rykkede han op på premierløjtnants gage efter 10 år forud at have fået karakter som sådan og 1841 at have fået reserveret ritmesters anciennitet; 1843 blev han Ridder af Dannebrog, og 1848 blev han ritmester og skoleforstander ved regimentet, året efter eskadronschef ved 4. dragonregiment.

Meyer havde i mange år været anset for en af sit våbens førende instruktører, og han stadfæstede dette ry ved den uddannelse, han nu gav sin eskadron. Dens brugbarhed over for fjenden var det, han havde for øje, hvilket også blev almindelig anerkendt, bl.a. af general F.A. Schleppegrell, hvem han var underlagt. Isteddagen, 25. juli 1850, fulgte han generalen, da det opdagedes, at Øvre Stolk var besat af fjenden. Den ved hånden værende rytterstyrke blev straks sendt tilbage for at drive fjenden ud af landsbyen, og under angrebet på denne blev Meyer ramt af en kugle i underkroppen. Samme aften døde han i Flensborg.

Meyer blev gift 1. gang 20. april 1831 i Randers med Frideriche Henriette Christensen (23. april 1804 i Randers – 30. august 1834 sammesteds), datter af sekondritmester, senere karakteriseret generalmajor Christian Peter Christensen (1765-1836) og Kirstine Bang (1772—1855). 2. gang ægtede han 15. marts 1837 i Ribe Jacobine Christiane Ørum (6. maj 1817 i Randers – 4. november 1902 på Frederiksberg), datter af premierløjtnant, senere branddirektør i Ribe, justitsråd Christen Juul Ørum (1789-1865, gift 2. gang 1822 med Else Cathrine Christensen, 1799-1883) og Anne Sophie Margaretha Christensen (1794-1818).

Ernst Meyer er begravet i fællesgraven på Flensborg Gamle Kirkegård. Han er portrætteret på træsnit af mindestenen over de ved Isted faldne. Fotografi fra Alstrup & Meyer.

Kilder 
 H.W. Harbou, "Ernst Meyer", i: C.F. Bricka (red.), Dansk Biografisk Lexikon, København: Gyldendal 1887-1905.
 Den dansk-tydske Krig 1848-50, udg. af Generalstaben, III, 1207.

Eksterne henvisninger 

Riddere af Dannebrog
Faldne danske militærfolk
Personer i Treårskrigen fra Danmark
Danskere i 1800-tallet
Personer fra Glückstadt
Personer i Dansk Biografisk Leksikon
Kavaleriofficerer fra Danmark
Kari Aagaard

Kari Aagaard er en norsk håndboldspiller. Hun spillede i 92 kampe for Norges håndboldlandshold mellem 1973 og 1978. Hun deltog også under VM 1973 og VM 1975.

Kilder 

Håndboldspillere fra Norge
Eiszeit

Eiszeit er det fjerde album fra NDH-bandet Eisbrecher, der udkom i 2010. Den første single derfra er med samme navn Eiszeit, anden single er Supermodel.

Sange på albummet 
 1. Böse Mädchen 
 2. Eiszeit 
 3. Bombe 
 4. Gothkiller  
 5. Die Engel 
 6. Segne deinen Schmerz 
 7. Amok 
 8. Dein Weg 
 9. Supermodel 
 10. Der Hauch des Lebens 

Eiszeit Ltd. Ed. 
 11. Kein Wunder 
 12. Amok (Renegade of Noise Remix) 
 13. Schwarze Witwe (TLP Remix)

Eiszeit i Ltd. Tour Edition 
 1. Böse Mädchen 
 2. Eiszeit
 3. Gothkiller
 4. Die Engel 
 5. Segne deinen Schmerz 
 6. Amok
 7. Dein Weg 
 8. Supermodel
 9. Der Hauch des Lebens 

Bonus Tracks
 10. Kein Wunder
 11. Amok (Renegade of Noise Remix)
 12. Schwarze Witwe (TLP Remix)

Tracklist Eiszeit Single

 1. Eiszeit
 2. Segne deinen Schmerz (SITD-Remix)

Tracklist Bonus DVD

 1. Vergissmeinnicht (live in Stuttgart)
 2. Leider (live in Stuttgart)
 3. Heilig (live in Stuttgart)

Referencer 

Album fra 2010
Musik fra Tyskland
Schou-Epa

Schou-Epa er en tidligere kæde af varehuse i Danmark. Kæden blev oprettet 1968 af Lauritz Schou fra C. Schous Fabrikker samt det svenske firma Turitz og Co. Kæden åbnede flere store, nye og topmoderne varehuse fra starten i 1968 frem til ca. 1973. Der var især brugt mange penge på klimaanlæg. I 1972 købte firmaet de tidligere Dana-Tempo varehuse og omdannede dem til Schou-Epa'er.

På grund af den store gældsbyrde ved at etablere varehuse, gik firmaet i likvidation i 1974 og det blev overtaget af firmaet Th. Wessel og Wett, som står bag Magasin du Nord. Prisen var på 25 mio kr. Allerede i 1978 skilte Magasin sig af med kæden, men varehusene forblev i de fleste tilfælde, enten købt af selvstændige eller andre kæder.

Der var varehuse i følgende byer:

 Frederikshavn (Danmarksgade 74)
 Glostrup (Glostrup Storcenter)
 Herning (1968, Østergade 8)
 Hjørring (Sct. Olai Plads 1)
 Horsens (1969, Borgergade 12)
 København (1970, Frederikssundsvej 5-7/Nordre Fasanvej 277, Nordvestkvarteret)
 Randers (Dytmærsken 9)
 Roskilde (Algade 51) Varehuset i Roskilde lukkede den 31/5-1997, ifbm. at det var blevet opkøbt af Coop, og blev derefter bygget om og åbnede efterfølgende som en Kvickly.
 Slagelse (Vestsjællandscenteret)
 Svendborg (Gerritsgade 33)
 Vejle (Sønderbrogade 4)
 Viborg
 Lyngby
 Ballerup
 Birkerød
• Nakskov (Søndergade 23)

Litteratur 
 Erik Stockmann, Større, færre og billigere, Schønberg, 1992.

Eksterne henvisninger 
 Biografi om Lauritz Schou

Stormagasinkæder i Danmark
Etableret i 1968
Ophørt i 1974
Challenge Belt

The Challenge Belt var førstepræmien i The Open Championship fra den første turnering i 1860 til 1870, hvor det blev vundet til ejendom af Tom Morris, Jr., eftersom han havde vundet turneringen tre gange i træk.

Siden 1873 har førstepræmien i turneringen været Claret Jug.

Kilder / eksterne henvisninger 
 The Open Championship – Historien om the Challenge Belt og the Claret Jug 

Golf
Ragnhild Aamodt

Ragnhild Aamodt (født 9. september 1980 i Sarpsborg) er en norsk håndboldspiller. I øjeblikket spiller hun for den norske klub Sarpsborg. Indtil marts 2009 spillede hun for Norges håndboldlandshold.. Hun spillede i seks sæsoner i Danmark og kom med i den danske eliteserie All Star Team tre gange. Hun deltog også under VM 2003 og 2005 hvor hun kom på en henholdsvis sjette og niendeplads.

Hun debuterede på det norske landshold i 2002, og spillede i 133 kampe og scorede 314 mål indtil hun blev pensioneret i marts 2009. Hun er tre gange europamester, fra 2004 til 2008. Hun vandt en sølvmedalje under VM 2007 og en sølvmedalje under Sommer-OL 2008 i Beijing.

Karriere 
Hun startede sin håndboldkarriere i Skjeberg IF da hun var 4 år gammel. Efter et par sæsoner i GOG Svendborg, flyttede hun til Ikast-Brande i 2005. Hun var tæt på at koste Norge pladsen i den olympiske turnering, da hun skød på stolpen sådan at Sydkorea fik bolden i 15 sekunder før kampen sluttede, i stedet for at have lavet et frikast eller have holdt bolden hos holdet. Sydkorea scorede, men takket være Gro Hammersheng blev fadæsen undgået. Der blev hun frem til 2009 hvor at hun valgte at rejse hjem til Norge for at arbejde for Infotjenester og for at spille for Sarpsborg IL i 2. division.

Kilder

Eksterne henvisninger 

 Spillerinfo hos FC Midtjylland
 Ragnhild Aamodt på europamester.dk 
 Kari Aalvik Grimsbø – Spillerprofil hos EHF Champions League 
 

Håndboldspillere fra Norge
Håndboldspillere fra FC Midtjylland Håndbold
Olympiske håndboldspillere fra Norge
Håndboldspillere ved sommer-OL 2008
Olympiske mestre fra Norge
Olympiske medaljevindere i håndbold
Medaljevindere fra Norge ved sommer-OL 2008
Diligence

Diligence ([dillisjangse], : voiture de diligence, punktlig vogn) var en firehjulet hestetrukken vogn udstyret med kupé og affjedring, til hurtig og nogenlunde komfortabel passagertransport, mest på det bedst udbyggede vejnet.

Vognene kunne være åbne, med kalecher mod dårligt vejr, men blev ofte udstyret med kupé for velstillede passagerer og lastrum til bagage og post. Vognene kørte faste ruter til nogenlunde bestemte tider, noget som kan ses som en del af tidens vægt på præcision og orden. I utrygge områder kunne den følges af væbnede vagter.

Det var mest almindeligt at der blev spændt et firspand foran. I rutenettet indgik stationer, hvor passagererne kunne spise, mens hestene blev skiftet ud. Overnatning var også mulig på længere ture.

Denne rejseform var almindelig både i Europa og USA, indtil jernbanenettet blev udbygget, for siden at blive afløst af automobiler og fly.

Blandt lægfolk er diligencer mest kendt fra westernfilmene, men på engelsk kaldes en diligence for stagecoach.

Galleri

Eksterne henvisninger 
 Post & Tele Museum Danmark 

Hestevogne
Christian Peter Christensen

Christian Peter Christensen (12. maj 1765 i Ribe – 17. marts 1836) var en dansk officer, far til Balthazar Christensen.

Christensen var søn af justitsråd, amtsforvalter Laurits Christensen i Ribe (død 1791) og Anna Frigast (død 1791), blev ritmester og sluttede sin karriere som karakteriseret generalmajor af kavaleriet og chef for jydske regiment lette dragoner. 23. februar 1814 blev han Ridder af Dannebrog.

Han blev gift 31. oktober 1792 i Randers med Kirstine Bang (døbt 10. juli 1772 i Randers, død 19. april 1855), datter af Thomas Bang (1734-1775).

Kilder 
 F.E. Hundrup, Stamtavle over Oluf Bangs Efterkommere paa Sværdsiden, København: C.A. Reitzels Forlag 1875, s. 5.

Generalmajorer fra Danmark
Riddere af Dannebrog
Danskere i 1700-tallet
Danskere i 1800-tallet
Personer fra Ribe
Kavaleriofficerer fra Danmark
F.C. United of Manchester

FC United er en engelsk fodboldklub fra Manchester, der spiller i den 6. bedste engelske række, National League North. Klubben spiller hjemmekampe på Broadhurst Park i Moston, Greater Manchester.

Klubben blev dannet i protest over at amerikaneren Malcolm Glazers overtagelse af Manchester United og de problemer det ifølge folkene bag FC United medførte. Dette har medvirket til en bred support af FC United, både lokalt, nationalt og internationalt.

Oprindeligt ville man have registreret klubben ved navnet "FC United", men det godtog og godkendte det engelske fodbolbforbund FA ikke. Man valgte således navnet "FC United of Manchester", og det daglige navn "FC United", har derfor været ligetil og hele tiden været eksisterende.

Fodboldklubber i England
Etableret i 2005
Sport i Manchester
Fanejede fodboldklubber
Lampens børn

Lampens børn er en bogserie af den engelske forfatter P. B. Kerr. Serien består af syv bøger.

Handling 
Serien handler om de to børn John og Philippa Gaunt, der finder ud af, at de er djiner (børn af lampen), der kan opfylde ønsker.

Bøger i serien 
 Akhenatons hemmelighed
 Den blå Djinn af Babylon
 Kobrakongen af Kathmandu
 Djævlekrigerne vågner
 Skovens øje
 De fem fakirer fra Faizabad
 Djengis Khans Gravrøvere

Referencer 

Litteratur fra England
FC Dacia Chișinău

FC Dacia var en fodboldklub i den moldaviske hovedstad Chișinău. Klubben vandt sit første mesterskab i sæsonen 2010-11.
Tre gange har den været i pokalfinalen, 2005, 2009 og 2010, men tabt hver gang.

Titler 
 Moldaviske mestre (1): 2010-11
 Moldaviske pokalmestre (0):

Historiske slutplaceringer

Europæiske deltagelse

Referencer

Eksterne henvisninger 

Fodboldklubber i Moldova
Etableret i 1999